San Diego maakonna ja linna valitsushoone
Piir Ameerika Ühendriikide ja Mehhiko vahel. Vasakul on San Diego ja paremal Tijuana.
**San Diego maakond** on maakond Ameerika Ühendriikides California osariigi edelanurgas. Maakonna halduskeskus ja suurim linn on San Diego, mis on rahvaarvult riigi kaheksas linn.

Maakonna pindala on 11 036 km². Veepindala on 830 km². Lõunas piirneb maakond Mehhiko osariigi Baja Californiaga ja läänes piirneb Vaikse ookeaniga. Maakonnal on 113 kilomeetrit rannajoont. Suurem osa elanikkonnast on koondunud kuni paarikümne kilomeetri kaugusele rannikust, kus valitseb pehme vahemereline või poolkõrbeline kliima. Maakonna keskosas kõrguvad mäeahelikud ja idaossa ulatub Sonora kõrb.

Naabermaakonnad
---------------

* Riverside'i maakond (põhjas)
* Imperiali maakond (idas)
* Orange'i maakond (loodes)

Ajalugu
-------

San Diego de Alcalá misjonikirik
Maakonna põliselanikeks on dieguenjo (*kumeyaay*) indiaanlased. 1769. aastal asutasid hispaanlased sinna San Diego de Alcalá misjoni. Piirkond sai Uus-Hispaania asekuningriigi maakonna Alta California osaks. 1848. aastal läks piirkond Guadalupe Hidalgo rahulepinguga Mehhikolt Ameerika Ühendriikide koosseisu.

18. veebruaril 1850 loodi San Diego maakond California osariigi koosseisus ja see on üks 26 originaalsest maakonnast California osariigis.

Maakond on saanud nime pühak Diego de Alcalá järgi.

Rahvastik
---------

Elanike arv on 2020. aasta rahvaloenduse järgi 3 298 634. Aastal 2010 oli elanikke 3 095 313. See on rahvaarvult osariigi teine ja riigi viies maakond. Asustustihendus on 323 in/km². 2016. aasta seisuga moodustasid 75,9% rahvastikust valged (sh 33,5% ladinaameeriklased), 12,2% aasialased, 5,5% mustanahalised ja 1,3% põlisameeriklased.

2006. aastal rääkis 67% maakonna rahvastikust emakeelena inglise keelt, 21,9% hispaania keelt, 3,1% tagalogi keelt ja 1,2% vietnami keelt.

San Diego maakonnas on ühe maakonna kohta enim indiaanlaste reservaate – kokku 18. Paljud neist on mujal riigis asuvate reservaatidega võrdlemisi väikesed.

Majandus
--------

San Diego maakond on riigi suurim avokaadokasvataja ja meetoodangult riigi kolmas. Maakonnas kasvatatakse umbes 50% USA avokaadotoodangust. Teised tähtsamad põllukultuurid on veel tomat, apelsin ja kartul. Lisaks peetakse kanu.

Kaitsealad
----------

Clevelandi metsakaitseala
* Anza-Borrego Desert State Park (osa)
* Border Field State Park
* Cabrillo rahvusmonument
* Clevelandi metsakaitseala (osa)
* Cuyamaca Rancho State Park
* San Diego National Wildlife Refuge
* San Diego Bay National Wildlife Refuge
* Tijuana Slough National Wildlife Refuge
* Torrey Pines State Reserve

Lisaks on maakonnas seitse ürgloodusala (*wilderness area*).

USA Ajalooliste Paikade Riiklikku Registrisse on San Diego maakonnas 2023. aasta veebruari seisuga kantud 154 objekti.

Maanteed
--------


|  |  |  |
| --- | --- | --- |
| 
* Interstate 5
* Interstate 8
* Interstate 15
* Interstate 805
* State Route 15
* State Route 52
* State Route 54

 | 
* State Route 56
* State Route 67
* State Route 75
* State Route 76
* State Route 78
* State Route 79

 | 
* State Route 94
* State Route 125
* State Route 163
* State Route 188
* State Route 282
* State Route 905

 |

Linnad
------


|  |  |
| --- | --- |
| 
* Carlsbad (114 746 elanikku 2020. aasta seisuga)
* Chula Vista (275 487 elanikku)
* Coronado (20 192 elanikku)
* Del Mar (3954 elanikku)
* El Cajon (106 215 elanikku)
* Encinitas (62 007 elanikku)
* Escondido (151 038 elanikku)
* Imperial Beach (26 137 elanikku)
* La Mesa (61 121 elanikku)

 | 
* Lemon Grove (27 627 elanikku)
* National City (56 173 elanikku)
* Oceanside (174 068 elanikku)
* Poway (48 841 elanikku)
* San Diego (halduskeskus; 1 386 932 elanikku)
* San Marcos (94 833 elanikku)
* Santee (60 037 elanikku)
* Solana Beach (12 941 elanikku)
* Vista (98 381 elanikku)

 |

Viited
------

1. ↑  2020 United States Census, vaadatud 1.01.2022.
2. ↑  2020 United States Census, vaadatud 1.04.2022.
3. ↑  San Diego County, California. census.gov. Vaadatud 7.4.2018
4. ↑  San Diego County Agriculture Facts. sdfarmbureau.org. Vaadatud 7.4.2018

Välislingid
-----------

* 
* 

|  | Orange'i maakond | San Bernardino maakond |  |  |
| *Vaikne ookean* |  | Imperiali maakond |
| 

|  |  |  |
| --- | --- | --- |
| Lääs |   **San Diego maakond**   | Ida |

 |
|  |
|  | Mehhiko Baja California |  |


| * v
* r
California maakonnad |
| --- |
| 
Alameda **·** Alpine **·** Amador **·** Butte **·** Calaveras **·** Colusa **·** Contra Costa **·** Del Norte **·** El Dorado **·** Fresno **·** Glenn **·** Humboldt **·** Imperial **·** Inyo **·** Kern **·** Kings **·** Lake **·** Lassen **·** Los Angeles **·** Madera **·** Marin **·** Mariposa **·** Mendocino **·** Merced **·** Modoc **·** Mono **·** Monterey **·** Napa **·** Nevada **·** Orange **·** Placer **·** Plumas **·** Riverside **·** Sacramento **·** San Benito **·** San Bernardino **·** San Diego **·** San Francisco **·** San Joaquin **·** San Luis Obispo **·** San Mateo **·** Santa Barbara **·** Santa Clara **·** Santa Cruz **·** Shasta **·** Sierra **·** Siskiyou **·** Solano **·** Sonoma **·** Stanislaus **·** Sutter **·** Tehama **·** Trinity **·** Tulare **·** Tuolumne **·** Ventura **·** Yolo **·** Yuba |  |